Viking i samtaler om Marcus Pedersen
Fredag satt manager Åge Hareide i møte med Marcus Pedersens agent, Jack Karadas, på Hyatt-hotellet i La Manga. - Jeg kan bekrefte at vi diskuterte Marcus Pedersen. Vi har vært interesserte i ham tidligere også, sier Hareide til Aftenbladet.no. Marcus Pedersen, som tilhører den nederlandske klubben Vitesse, er også linket til både Rosenborg og Vålerenga. Blir trolig for dyrt, men han blir nå diskutert. For Vikings del er leie mest aktuelt. - Men jeg frykter det blir et for stort økonomisk løft for oss, påpeker Hareide. Viking spiller søndag mot ukrainske Dnipro i La Manga Cup.
Mye tyder på at brasilianske Jonatas Obina ryker for Viking. Dermed fortsetter jakten på en angrepsspiller, og kanskje blir det Marcus Pedersen.